Twee ‘polisiemanne’ doodgeskietDie verdagtes se voertuig. Foto’s verskaf aan @PigSpotter / Twitter Twee mans, wat hulself glo as polisiebeamptes voorgedoen het, is Woensdag in die vroeë oggendure tydens ŉ oor-en-weer-skietery met die Valke in Midrand, Gauteng doodgeskiet. Volgens Paul Ramaloko, die Valke se woordvoerder, het beamptes die insittendes van ŉ voertuig met vervalsde polisienommerplate en polisieplakkers daarop, gekonfronteer. Van die verdagtes was in polisieuniforms geklee. ‘n Vuurwapen en polisie-uniform binne die verdagtes se voertuig. Twee verdagtes is noodlottig gewond. Drie persone is in hegtenis geneem. Die polisie het beslag gelê op die voertuig en twee vuurwapens. Die moontlikheid word ondersoek of die verdagtes aan ŉ reeks kapings en besigheidsrooftogte verbind kan word.